Tolong jelaskan mengenai Peristiwa dari 18 September dalam bahasa melayu

96 - Nerva telah dilantik oleh Senat untuk menjadi Maharaja Rom, yang pertama daripada Lima Maharaja Baik.

1502 - Christopher Columbus mendarat di Costa Rica dalam pelayarannya yang keempat dan yang terakhir.

1809 - Teater kedua Royal Opera House di London dibuka selepas teater asal musnah terbakar setahun sebelumnya.

1851 – Akhbar metropolitan terbesar di A.S., The New York Times diasaskan.

1895 - Daniel David Palmer (gambar) memberikan rawatan kiropraktik pertama kepada Harvey Lillard yang pekak.

1919 - Kerajaan Belanda memberikan hak kepada golongan wanita untuk mengundi.

1931 - Peristiwa Mukden: Satu bahagian Landasan Kereta Api Manchuria Selatan yang dibina Jepun dimusnahkan, kononnya oleh penentang dari China, memberikan dalih kepada Jepun untuk menawan Manchuria.

1943 - Perang Dunia Kedua:Republik Sosial Itali secara rasminya telah ditubuhkan oleh Benito Mussolini yang dipaksa oleh Adolf Hitler. Negara ini merupakan negara boneka kepada Jerman Nazi.

1947 - Akta Keselamatan Kebangsaan mula berkuatkuasa, mengasaskan Agensi Perisikan Pusat dan menaik taraf Tentera Udara Amerika Syarikat.

1961 - Kapal terbang yang membawa Setiausaha Agung PBB Dag Hammarskjöld terhempas dalam keadaan misteri berhampiran Ndola, Rhodesia Utara, membunuh 16 orang.

1976 - Upacara pengebumian Mao Zedong berlangsung di Beijing.

1998 - Pertubuhan bukan untung ICANN ditubuhkan bagi mengurus pemberian nama domain dan alamat IP Internet.

2011 - Hujan monsun menyebabkan banjir di wilayah Sindh, Pakistan, menyebabkan lebih 340 orang maut dan sejuta rumah rosak.

2011 - Gempa bumi  berhampiran sempadan India–Nepal menyebabkan sekurang-kurangnya 102 kematian.